Banka Botërore dhe FMN diskutojnë për Japoninë dhe Lindjen e Mesme
Katastrofa natyrore dhe trazirat politike kanë ndërlikuar rimëkëmbjen e ekonomisë globale
Ngjarjet e paparashikuara, përfshirë tërmetin dhe cunamin masiv në Japoni që shkaktoi edhe një katastrofë bërthamore dhe trazirat politike që kanë përfshirë Lindjen e Mesme dhe Afrikën e Veriut, pritet të zënë vend kryesor në diskutimet e anëtarëve të Bankës Botërore dhe Fondit Monetar Ndërkombëtar, që do të mblidhen në Uashington. Markus Noland është zëvendës-drejtor në Institutin “Peterson” për Ekonominë Ndërkombëtare. Ndër ndikimet është shtrenjtimi i naftës dhe mundësia për një tjetër ngadalësim global ekonomik. Edhe pse ekonomia botërore është parashikuar të rritet me një ritëm të moderuar këtë vit, kreu i FMN-së, Dominik Shtraus-Kahn, thotë se rimëkëmbja mbetet e njëanshme, ndërsa Kina dhe ekonomitë e tjera në zhvillim po rritet më shpejt se ekonomitë perëndimore. Përpara takimit, Portugalia, një nga vendet më të varfëra të Eurozonës, u bë vendi i tretë në BE që kërkon ndihmë rreth borxhit të saj paralizues. Ekonomistët thonë se edhe vende të tjera mund të ndjekin shembullin e Lisbonës. Zoti Shtraus-Kahn thotë se sfidat do të kërkojnë bashkëpunim edhe më të thellë ndërmjet vendeve anëtare. Presidenti i Bankës Botërore, Robert Zellik, propozoi një marrëveshje të re shoqërore, e cila merr parasysh ndikimin e politikave botërore në jetën e qytetarëve individualë. Sërish, Markus Noland nga Instituti “Peterson”. Presidenti i Bankës Botërore Zellik thotë se mosveprimi paraqet një rrezik të madh sa edhe veprimet e gabuara. Ai po u bën thirrje qeverive në Lindjen e Mesme për të ndërmarrë reforma të shpejta që do të rrisin punësimin, ndërsa zhvillohen strategji më afatgjata. FMN-ja pritet të theksojë rëndësinë e reformave rregullatore për të përmirësuar stabilitetin financiar botëror dhe për të ngushtuar hendekun mes të pasurve dhe të varfërve.